Diari Oficial de la Generalitat Valenciana


Sumari del DOGV 9406, del 17-08-2022 (2022/7661)

RESOLUCIÓ de 10 d'agost de 2022, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9406

Data del DOGV
:   17-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7661


Data del document
:   10-08-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 10 d'agost de 2022, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2022. [2022/7661]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació (DOGV 7824, 08.07.2016), modificada per l'Ordre 2/2019, de 18 de gener, de la mateixa conselleria (DOGV 8472, 25.01.2019), d'ara en avant l'Ordre, en relació amb la Resolució de 8 d'abril de 2022, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2022 (DOGV 9321, 20.04.2022), es resol l'esmentada convocatòria sobre la base dels següents:  
  
Antecedents de fet  
Primer. Mitjançant l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desplegament i la difusió de l'Estatut d'Autonomia i la recuperació i divulgació del Dret Foral Civil Valencià. Aquesta ordre va ser posteriorment modificada a través de l'Ordre 2/2019, de 18 de gener, de la mateixa conselleria.  
I en el marc del que s'estableix per aquestes bases reguladores, a través de la Resolució de 8 d'abril de 2022, de la Conselleria de Participació, Transparència, Cooperació i Qualitat Democràtica, es va convocar la concessió de les referides subvencions per a l'exercici 2022.  
Segon. El nombre total de sol·licituds rebudes ha sigut de quinze i, una vegada finalitzat el termini de presentació -20 de maig de 2022-, l'òrgan instructor va efectuar els requeriments pertinents perquè les entitats locals interessades pogueren esmenar-les o millorar-les, i se'ls advertia expressament que, si no esmenaven la falta o no presentaven la documentació exigida, se'ls tindria per desistides de les seues peticions, de conformitat amb l'apartat 3 de la base reguladora quarta de l'Ordre, en relació amb el punt 1 de l'apartat sisé de la Resolució de convocatòria.  
Tercer. La comissió de valoració prevista en la base reguladora cinquena de l'Ordre es va reunir en data 28 de juliol de 2022, amb la finalitat d'avaluar les sol·licituds presentades conforme als criteris objectius d'atorgament continguts en la base reguladora sisena de la mateixa ordre, i proposar l'assignació de les quanties individualitzades de subvenció, segons el que es disposa en la base reguladora huitena de la mateixa ordre.  
Amb caràcter previ, partint del que es preveu en la base reguladora segona, la comissió de valoració va establir que no són subvencionables ni les activitats culturals no relacionades amb l'objecte de la convocatòria, ni les despeses de restauració, ni les derivades del lliurament d'obsequis (o premis de qualsevol tipus, per assimilació), ni les vinculades amb el material per a la difusió, promoció o divulgació d'activitats (cartells, fullets, tríptics, etc.) o amb l'edició de publicacions en diferents formats (llibres, revistes, etc.) quan no se'n fan constar els preus unitaris i el nombre d'exemplars.  
Com a resultat d'aplicar tals paràmetres, i una vegada revisada la documentació aportada per les diverses entitats locals que van ser requerides per a esmenar la inicialment presentada, es va comprovar que totes havien aportat, dins del termini concedit a aquest efecte, la documentació exigida.  
En el cas de l'expedient TSPFAG/2022/46/12, l'Ajuntament de Vinalesa va presentar, en data 27 de juliol de 2022 i amb número GVRTE/2022/2436641 del registre telemàtic de la Generalitat, un escrit signat per l'alcalde en el qual l'entitat local desisteix expressament de la sol·licitud.  
La comissió de valoració determinà quin era l'import subvencionable respecte a cada sol·licitud i va aplicar després els criteris de puntuació previstos en la base reguladora sisena de l'Ordre. El procediment seguit per l'òrgan col·legiat queda recollit en l'acta de la referida sessió, en la qual també consta que, per unanimitat, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
  
Quart. L'òrgan instructor ha emés informe en el qual se certifica que les entitats locals beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 1 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, i en concordança amb el que es disposa en la base reguladora novena de l'Ordre, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
  
II. De conformitat amb l'apartat 4 de la base reguladora quarta de l'Ordre i l'article 12 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, la Direcció General de Qualitat Democràtica, Responsabilitat Social i Foment de l'Autogovern ha ordenat i instruït el procediment i ha acordat totes les actuacions necessàries per a determinar, conéixer i comprovar les dades d'acord amb les quals és procedent resoldre.  
III. La Llei 8/2021, de 30 de desembre, de pressupostos de la Generalitat per a l'exercici 2022, preveu, dins de l'aplicació 74.60.14.386.71.0 (programa denominat Responsabilitat social i foment de l'autogovern), la línia pressupostària S7254000, destinada a finançar la concessió de subvencions als ajuntaments i les mancomunitats de municipis de la Comunitat Valenciana per a la realització d'actuacions relacionades amb el desplegament de l'Estatut d'Autonomia, la promoció i consolidació de l'autogovern i el Dret Foral, amb un import màxim global de 75.000,00 - (setanta-cinc mil euros).  
  
IV. La comissió de valoració, de conformitat amb les bases reguladores sisena i setena de l'Ordre, va acordar en data 28 de juliol de 2022, per unanimitat, elevar proposta motivada de resolució en els termes que figuren en l'acta de la referida sessió, la qual s'incorpora a l'expedient de tramitació i s'assumeix íntegrament.  
En atenció de tot el que s'ha exposat, resolc:  
  
Primer  
Tindre per desistit l'Ajuntament de Vinalesa (expedient TSPFAG/2022/46/12) conforme a l'escrit presentat per aquesta entitat local en data 27 de juliol de 2022 i amb número GVRTE/2022/2436641 del registre telemàtic de la Generalitat.  
  
Segon  
Concedir a les entitats locals que figuren en l'annex els imports de subvenció que es relacionen per ordre decreixent de la puntuació assignada, en atenció als criteris objectius d'atorgament indicats en la base reguladora sisena de l'Ordre i de conformitat amb la proposta motivada de resolució efectuada per la comissió de valoració, amb càrrec a la línia pressupostària S7254000, destinada, dins de l'aplicació 73.75.48.520.17.7 (programa denominat Responsabilitat social i foment de l'autogovern), a finançar, en el marc de la Llei 8/2021, de 30 de desembre, de pressupostos de la Generalitat per a l'exercici 2022, la concessió de subvencions als ajuntaments i les mancomunitats de municipis de la Comunitat Valenciana per a la realització d'actuacions relacionades amb el desplegament de l'Estatut d'Autonomia, la promoció i consolidació de l'autogovern i el Dret Foral, amb un import màxim global de 75.000,00 - (setanta-cinc mil euros).  
Les entitats locals beneficiàries hauran de complir les obligacions previstes en la base reguladora desena de l'Ordre, interpretada en connexió amb el conjunt de la mateixa ordre, així com amb les previsions recollides en la resolució de convocatòria, amb especial atenció a l'obligació de respectar el termini màxim de justificació de la subvenció concedida, que venç, d'acord amb l'apartat desé de l'última resolució esmentada, el 25 d'octubre de 2022.  
  
Tercer. Obligacions específiques en matèria de transparència, subministrament d'informació i dades obertes  
Sense perjudici de les obligacions de transparència que tenen com a entitats públiques, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les següents obligacions:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Conselleria de Participació, Transparència, Cooperació i Qualitat Democràtica en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'hauran de disposar, sempre que siga possible, com a conjunt de dades obertes.  
  
Quart  
A més de complir les obligacions ja ressenyades, els beneficiaris han de:  
1. Avaluar en les memòries justificatives que presenten l'impacte de gènere de l'actuació o actuacions dutes a terme, en atenció al percentatge i al nombre de dones participants, bé siga com a ponents, conferenciants o moderadores de taules redones, bé siga com a assistents, tot això de conformitat amb el punt 1.a de l'apartat cinqué de la Resolució de convocatòria en relació amb la base reguladora onzena.  
  
2. Fer una referència expressa en les memòries justificatives a la vinculació de les activitats realitzades amb la commemoració del quaranté aniversari de l'aprovació i entrada en vigor de l'Estatut d'Autonomia de la Comunitat Valenciana, tenint en compte l'argumentat per cada entitat en el programa d'actuacions presentat per a concórrer a la convocatòria, tot això de conformitat amb el punt 1.a de l'apartat cinqué de la resolució de convocatòria en relació amb la base reguladora onzena.  
  
3. Incloure, en qualsevol tipus de publicació vinculada amb l'actuació o actuacions subvencionades, el logo de la commemoració del quaranté aniversari de l'Estatut d'Autonomia de la Comunitat Valenciana, en qualsevol de les versions disponibles en el següent enllaç, de conformitat amb el punt 4 de l'apartat desé de la Resolució de convocatòria: https://participacio.gva.es/es/web/foment-de-l-autogovern/recursos-descarregables  
D'acord amb l'apartat 4 de la base reguladora novena de l'Ordre, en relació amb l'apartat nové de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es poden interposar els següents recursos:  
a) Recurs potestatiu de reposició en el termini d'un mes davant de la persona titular de la conselleria amb competències en matèria de foment de l'autogovern.  
b) O bé directament un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les entitats locals interessades puguen interposar qualsevol altre recurs que estimen pertinent.  
  
València, 10 d'agost de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.